# Επίσημη Εφημερίδα C 157/14 Ι

| | ISSN 1725-2415 |
| --- | --- |
| Επίσημη Εφημερίδα
  της Ευρωπαϊκής Ένωσης | C 157 |
| | |
| Έκδοση στην ελληνική γλώσσα | Ανακοινώσεις και Πληροφορίες | 47ό έτος14 Ιουνίου 2004 |

ISSN 1725-2415

Επίσημη Εφημερίδα

της Ευρωπαϊκής Ένωσης

C 157

Έκδοση στην ελληνική γλώσσα

Ανακοινώσεις και Πληροφορίες

47ό έτος14 Ιουνίου 2004

---

| Ανακοίνωση αριθ | Περιεχόμενα | Σελίδα |
| --- | --- | --- |
| | I   Ανακοινώσεις |
| | Ελεγκτικό Συνέδριο |
| 2004/C 157/1 | Έκθεση για τους λογαριασμούς που καταρτίστηκαν από τον Γενικό Γραμματέα της Συνέλευσης για το μέλλον της Ευρωπαϊκής Ένωσης για το οικονομικό έτος που έκλεισε στις 31 Δεκεμβρίου 2003, συνοδευόμενη από τα σχόλια του Γενικού Γραμματέα της Συνέλευσης | 1 |

Ανακοίνωση αριθ

Περιεχόμενα

Σελίδα

I   Ανακοινώσεις

Ελεγκτικό Συνέδριο

2004/C 157/1

Έκθεση για τους λογαριασμούς που καταρτίστηκαν από τον Γενικό Γραμματέα της Συνέλευσης για το μέλλον της Ευρωπαϊκής Ένωσης για το οικονομικό έτος που έκλεισε στις 31 Δεκεμβρίου 2003, συνοδευόμενη από τα σχόλια του Γενικού Γραμματέα της Συνέλευσης

1

| EL | |
| --- | --- |

EL

---

I Ανακοινώσεις

Ελεγκτικό Συνέδριο

| 14.6.2004 | EL | Επίσημη Εφημερίδα της Ευρωπαϊκής Ένωσης | C 157/1 |
| --- | --- | --- | --- |

14.6.2004

EL

Επίσημη Εφημερίδα της Ευρωπαϊκής Ένωσης

C 157/1

---

EΚΘΕΣΗ

για τους λογαριασμούς που καταρτίστηκαν από τον Γενικό Γραμματέα της Συνέλευσης για το μέλλον της Ευρωπαϊκής Ένωσης για το οικονομικό έτος που έκλεισε στις 31 Δεκεμβρίου 2003, συνοδευόμενη από τα σχόλια του Γενικού Γραμματέα της Συνέλευσης

(2004/C 157/01)

1.   Η παρούσα έκθεση ελέγχου αφορά το Ταμείο για τη χρηματοδότηση της Συνέλευσης για το μέλλον της Ευρωπαϊκής Ένωσης, που συστάθηκε με την απόφαση 2002/176/EΕ, της 21ης Φεβρουαρίου 2002, των αντιπροσώπων των κυβερνήσεων των κρατών μελών, συνερχομένων στο πλαίσιο του Συμβουλίου (1). Με τη νέα απόφαση 2002/997/EΕ, της 20ής Δεκεμβρίου 2002 (2), οι αντιπρόσωποι των κυβερνήσεων των κρατών μελών τροποποίησαν την απόφαση 2002/176/ΕΕ, παρατείνοντας την ισχύ της από την 1η Ιανουαρίου 2003 έως το πέρας των εργασιών της Συνέλευσης, ή έως τις 31 Δεκεμβρίου 2003 το αργότερο.

2.   Το Συνέδριο εξέτασε τις οικονομικές καταστάσεις σχετικά με τη διαχείριση του Ταμείου για το οικονομικό έτος που έκλεισε στις 31 Δεκεμβρίου 2003. Σύμφωνα με το άρθρο 13 παράγραφος 1 της απόφασης 2002/176/EΕ, ο προϋπολογισμός εκτελέστηκε υπό την ευθύνη του Γενικού Γραμματέα της Συνέλευσης. Στο πλαίσιο αυτής της αρμοδιότητας ενέπιπτε η κατάρτιση και η υποβολή των οικονομικών καταστάσεων. Στον πίνακα 1 παρουσιάζεται σύνοψη των συνολικών εσόδων και δαπανών της Συνέλευσης, που καταρτίστηκε από το Συνέδριο βάσει των οικονομικών καταστάσεων των δύο ετών δραστηριότητας.

Πίνακας 1

Σύνοψη των εσόδων και δαπανών της Συνέλευσης

| | 21 Φεβρουαρίου 2002 — 31 Δεκεμβρίου 2003 |
| --- | --- |
| Έσοδα |
| Συνεισφορές των συμμετεχόντων οργάνων | 4 000 000 |
| Εισπραχθέντες τραπεζικοί τόκοι | 88 524 |
| Σύνολο εσόδων | 4 088 524 |
| Πληρωθείσες και δεδουλευμένες δαπάνες |
| Τίτλος I — Μέλη και προσωπικό της Συνέλευσης | 1 084 777 |
| Τίτλος II — Μεταφράσεις και δημοσιεύσεις | 2 883 372 () |
| Σύνολο δαπανών | 3 968 149 |
| Αποτέλεσμα | 120 375 |
| Πηγή: Σύνοψη που καταρτίστηκε από το Ελεγκτικό Συνέδριο, βάσει των οικονομικών καταστάσεων που υποβλήθηκαν από τον Γενικό Γραμματέα της Συνέλευσης.
  Τα ποσά στρογγυλοποιήθηκαν σε ευρώ. |

21 Φεβρουαρίου 2002 — 31 Δεκεμβρίου 2003

Έσοδα

Συνεισφορές των συμμετεχόντων οργάνων

4 000 000

Εισπραχθέντες τραπεζικοί τόκοι

88 524

Σύνολο εσόδων

4 088 524

Πληρωθείσες και δεδουλευμένες δαπάνες

Τίτλος I — Μέλη και προσωπικό της Συνέλευσης

1 084 777

Τίτλος II — Μεταφράσεις και δημοσιεύσεις

2 883 372 ()

Σύνολο δαπανών

3 968 149

Αποτέλεσμα

120 375

Πηγή: Σύνοψη που καταρτίστηκε από το Ελεγκτικό Συνέδριο, βάσει των οικονομικών καταστάσεων που υποβλήθηκαν από τον Γενικό Γραμματέα της Συνέλευσης.

Τα ποσά στρογγυλοποιήθηκαν σε ευρώ.

3.   Το Συνέδριο διενέργησε τον έλεγχό του σύμφωνα με τις μεθόδους και τα πρότυπα ελέγχου που εφαρμόζει. Αυτά αποτελούν προσαρμογή των γενικώς παραδεκτών διεθνών ελεγκτικών προτύπων, έτσι ώστε να αντικατοπτρίζουν τον κοινοτικό χαρακτήρα του πλαισίου στο οποίο εργάζεται το Συνέδριο. Το Συνέδριο εξέτασε τα λογιστικά έγγραφα και εφάρμοσε τις ελεγκτικές διαδικασίες που κρίθηκαν αναγκαίες στο πλαίσιο αυτό. Με τον έλεγχο αυτό το Συνέδριο συγκέντρωσε επαρκή στοιχεία προκειμένου να τεκμηριώσει τη γνώμη που διατυπώνεται παρακάτω.

4.   Αυτή η εξέταση έδωσε στο Συνέδριο τη δυνατότητα να αποκομίσει την εύλογη βεβαιότητα ότι οι λογαριασμοί για το οικονομικό έτος που έκλεισε στις 31 Δεκεμβρίου 2003 είναι αξιόπιστοι και ότι οι υποκείμενες πράξεις είναι, στο σύνολό τους, νόμιμες και κανονικές.

5.   Στο τέλος του 2003, ορισμένα έξοδα για μεταφράσεις και δημοσιεύσεις εκκρεμούσαν ακόμη. Εκτιμώντας ότι η 31η Δεκεμβρίου 2003 ήταν η προθεσμία για το κλείσιμο του Ταμείου, ένα ποσό 655 368 ευρώ, προερχόμενο από την εκτίμηση των εξόδων που θα πρέπει να τακτοποιηθούν μετά την εν λόγω ημερομηνία, μεταβιβάστηκε στη Γενική Γραμματεία του Συμβουλίου, η οποία ανέλαβε την υποχρέωση να τα τακτοποιήσει. Το τελικό αποτέλεσμα των λογαριασμών της Συνέλευσης θα γίνει γνωστό όταν θα έχουν τακτοποιηθεί όλες οι εκκρεμείς υποχρεώσεις. Αυτό μπορεί να οδηγήσει σε τροποποίηση του ποσού των 120 375 ευρώ που προβλεπόταν να επιστραφεί στο γενικό προϋπολογισμό και να κατανεμηθεί στα συμμετέχοντα όργανα. Το Συνέδριο θα παρακολουθήσει αυτό το ζήτημα όταν θα ελέγξει τους λογαριασμούς του Συμβουλίου για το οικονομικό έτος 2004.

Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 13ης Μαΐου 2004.

Για το Ελεγκτικό Συνέδριο

Juan Manuel FABRA VALLÉS

Πρόεδρος

---

(1)  ΕΕ L 60 της 1.3.2002, σ. 56.

1

(2)  ΕΕ L 349 της 24.12.2002, σ. 34.

2

(3)  Ο αριθμός αυτός περιλαμβάνει το ποσό των 655 368 ευρώ που αναφέρονται στο σημείο 5 της έκθεσης.

3

---

ΣΧΟΛΙΑ ΤΟΥ ΓΕΝΙΚΟΥ ΓΡΑΜΜΑΤΕΑ ΤΗΣ ΣΥΝΕΛΕΥΣΗΣ

Ο Γενικός Γραμματέας της Συνέλευσης δεν έχει να διατυπώσει σχόλια για τις παρατηρήσεις του Συνεδρίου.

---